**ทุนวิจัยมุ่งเป้า คณะวิทยาศาสตร์ (SciSuperIII) ส่วนของภาควิชาพฤกษศาสตร์**

**ภายใต้ทุนเพิ่มศักยภาพส่วนงานในด้านการวิจัย กองทุนรัชดาภิเษกสมโภช**

1. **ชื่อโครงการ** การเพิ่มศักยภาพการวิจัยของคณาจารย์ภาควิชาพฤกษศาสตร์

2. **วัตถุประสงค์** เพื่อเพิ่มจำนวนและคุณภาพผลงานวิจัยของภาควิชาพฤกษศาสตร์

3. **งบประมาณ** 320,000 บาท ปีงบประมาณ 2560

**โครงการย่อย**

1. โครงการสัมมนาเพื่อพัฒนาบทความวิจัยเพื่อการเผยแพร่ผลงานในระดับนานาชาติ (แบบฟอร์ม Bot-Res 59-01)

* เป็นโครงการสำหรับคณาจารย์สังกัดภาควิชาพฤกษศาสตร์ ที่จะส่งผลงานเพื่อตีพิมพ์ภายในเดือนมิถุนายน 2560
* วารสารต้องอยู่ในฐานข้อมูล ISI
* คณาจารย์ที่เข้าร่วมโครงการจะต้องส่งหลักฐานการ submit ภายใน 1 เดือนหลังจากการสัมมนา
* สามารถเบิกค่าเดินทาง ที่พัก และเบี้ยเลี้ยงได้ รวมแล้วไม่เกิน 6,000 บาท/ บทความ
* สามารถเดินทางเป็นหมู่คณะ หรือรายบุคคล
* กรุณากรอกข้อมูลในแบบฟอร์ม (Bot-Res 59-01) เพื่อทำโครงการ และประกาศไปราชการต่างจังหวัด
* ในกรณีที่ไม่สามารถส่งผลงานเพื่อตีพิมพ์ได้ภายใน 1 เดือนหลังจากการสัมมนา จะมีผลต่อการของบประมาณการเบิกจ่ายจากภาควิชา เพื่อทดแทนค่าใช้จ่ายในส่วนนี้ที่ได้เบิกจ่ายไปแล้ว

2. โครงการการสนับสนุนงบประมาณการวิจัยตามศักยภาพการเผยแพร่ผลงานวิจัย (แบบฟอร์ม Bot-Res 59-02)

* เป็นโครงการสำหรับคณาจารย์สังกัดภาควิชาพฤกษศาสตร์ ที่ได้รับการตอบรับผลงานเพื่อตีพิมพ์ (accepted) ในระหว่างวันที่ 1 ตุลาคม พ.ศ. 2559 – 31 กรกฎาคม พ.ศ. 2560
* บทความที่ได้รับการตอบรับจากวารสารที่อยู่ใน quartile ที่ 1 และ 2 ในฐานข้อมูล ISI ได้รับการสนับสนุนไม่เกิน 10,000 บาท/บทความ
* บทความที่ได้รับการตอบรับจากวารสารที่อยู่ใน quartile ที่ 3 และ 4 ในฐานข้อมูล ISI ได้รับการสนับสนุนไม่เกิน 6,000 บาท/บทความ
* **หมายเหตุ** เนื่องจากเป็นโครงการที่ได้รับเงินทุนจากกองทุนรัชดาภิเษกสมโภช จึงเบิกได้เฉพาะค่าใช้สอยและค่าวัสดุเท่านั้น ไม่สามารถเบิกค่าจ้าง ค่าตีพิมพ์ (page charge) หรือค่าตรวจภาษา
* การเบิกจ่ายงบประมาณที่ได้รับการสนับสนุน ขอให้ดำเนินการภายในวันที่ 31 กรกฎาคม 2560

ทั้ง 2 โครงการย่อย ในใบเสร็จรับเงินให้ระบุผู้ซื้อเป็น

"การเพิ่มศักยภาพการวิจัยของคณาจารย์คณะวิทยาศาสตร์ จุฬาลงกรณ์มหาวิทยาลัย"

เลขประจำตัวผู้เสียภาษีของคณะวิทยาศาสตร์ คือ 099-4-00015856-4

ที่อยู่ คณะวิทยาศาสตร์ จุฬาลงกรณ์มหาวิทยาลัย 254 ถ.พญาไท ปทุมวัน กทม. 10330